polyglot-tagger/wikipedia-language-snippets-filtered huggingface dataset:
పదేళ్ల వయసులోనే నటుడిగా ప్రారంభించి అసాధారణమైన నటనతో 1957లో రాఘవ కళా పరిషత్ నుండి ఉత్తమ నటుడిగా బహుమతి పొందాడు. కొర్రపాటి గంగాధరరావు రచించిన నాబాబు నాటకంలో నటించాడు. తర్వాత 1958లో ప్రొ. కొర్లపాటి శ్రీరామమూర్తి రచించిన నటన నాటకంలో నటనకుగాను ఆంధ్ర విశ్వవిద్యాలయ కులపతి బంగారు పతకం పొందాడు. నటరాజ కళా సమితి, సినీ నటులు జె.వి. సోమయాజులు, జె.వి. రమణమూర్తి గార్లతో కలిసి ఎన్నో నాటకాలు ప్రదర్శించాడు. హైదరాబాద్ కి వచ్చిన తర్వాత విద్యానగర్ కల్చరల్ అసోసియేషన్ వారి మరో మొహెంజొదారో నాటకం ప్రదర్శిచుటలో ముఖ్య పాత్ర నిర్వహించాడు.
రామమూర్తి 1936, జూలై 4న జగన్నాధరావు, వెంకట లక్ష్మి దంపతులకు విజయనగరం లో జన్మించాడు. ఆంధ్ర విశ్వవిద్యాలయం లో ఎం.ఏ పూర్తి చేశాడు.
ఆంధ్రప్రదేశ్ ఫైనాన్స్ అండ్ ప్లానింగ్ శాఖలోని ఏ.జి. ఆఫీసులో సీనియర్ అకౌంట్స్ ఆఫీసర్ గా, జాయింట్ ఫైనాన్షియల్ అడ్వైజర్ గా పదవీ విరమణ చేశాడు.
అల్యూమినియం సల్ఫేట్ ఒక అకర్బన రసాయన సమ్మేళన పదార్థం. అల్యూమినియం, సల్ఫర్, ఆక్సిజన్ మూలకాల సంయోగం వలన ఈసమ్మేళన పదార్థం ఏర్పడినది. ఈ సమ్మేళన పదార్థం యొక్క రసాయనిక ఫార్ములా 2 3. ఇది నీటిలో కరుగుతుంది. ఇది తెల్లని స్పటికార ఘన పదార్థం. దీనికి చెమ్మగిల్లే లక్షణం ఉంది. నిర్జల అల్యూమినియం సల్ఫేట్ యొక్క అణుభారం 342.15గ్రాములు/మోల్. అక్టాడేకాహైడ్రేట్ అల్యూమినియం సల్ఫేట్ యొక్క అణుభారం 666.42గ్రాములు/మోల్. నిర్జల అల్యూమినియం సల్ఫేట్ యొక్క సాంద్రత 2.672 గ్రా/సెం.మీ3. అక్టాడేకాహైడ్రేట్ అల్యూమినియం సల్ఫేట్ యొక్క సాంద్రత 1.62గ్రాములు/ సెం.మి3. నిర్జల అల్యూమినియం సల్ఫేట్ యొక్క ద్రవీభవన స్థానం 770 , ఈ ఉష్ణోగ్రత వద్ద సమ్మేళనం వియోగం చెందును. అక్టాడేకాహైడ్రేట్ అల్యూమినియం సల్ఫేట్ యొక్క ద్రవీభవన స్థానం 86.5
నిర్జల అల్యూమినియం సల్ఫేట్ అరుదుగా సహజంగా అగ్ని పర్వత పరిసరాలలో, రాకాసి బొగ్గు నిల్వ ప్రాంతాలలో అను ఖనిజ రూపంలో లభిస్తుంది. అల్యూమినియం సల్ఫేట్ రకరకాల హైడ్రేట్ రూపాలలో లభిస్తుంది. వాటిలో హెక్సా డెకా హైడ్రేట్ 3), ఆక్టా డెకాహైడ్రేట్ 3•182) లు అతిసాధారణంగా లభించు అల్యూమినియం సల్ఫేట్ యొక్క హైడ్రేట్ లు. హెప్టాడెకా హైడ్రేట్ 6]2 3•52) అనునది. స్వాభావికంగా అను ఖనిజ రూపంలో లభిస్తుంది.
అల్యూమినియం హైడ్రోక్సైడ్ 3) నకు సల్ఫ్యూరిక్ ఆమ్లాన్ని చేర్చి చర్య జరిపించడం వలన అల్యూమినియం సల్ఫేట్ ఏర్పడును.
ఇంకొక పద్ధతిలో సల్ఫ్యూరిక్ ఆమ్లంలో అల్యూమినియాన్ని వేడి చెయ్యడం వలన కూడా అల్యూమినియం సల్ఫేట్ ఉత్పత్తి అగును.
ఇలా విడుదల అయ్యిన బొగ్గుపులుసు వాయువు కుఫోమ్ స్టెబిలైజర్ ను చేర్చటం వలన అగ్నిమాపక యంత్రంలో నురుగు ఏర్పరచెదరు.
ఆల్కహాల్లో తక్కువ ప్రమాణంలో కరుగుతుంది.అలాగే ఖనిజ ఆమ్లాలలో కరుగుతుంది. ఈ సమ్మేళన పదార్థం యొక్క వక్రిభవన విలువ సూచిక1.47.
బేలూరు ఒకనాడు హొయసలుల రాజధాని. ఆ తర్వాత ఇక్కడ నుండి హళేబీడుకు రాజధానిని మార్చారు. ఈ హళేబీడు బేలూరుకు 16 కిలోమీటర్ల దూరంలో ఉంటుంది. ఈ రెండు పట్టణాలు హాసన్ జిల్లాలోనే ఉన్నాయి. వీటిని జంట పట్టణాలుగా పిలుస్తారు. ఇవి కర్ణాటక రాష్ట్రంలో ప్రధాన పర్యాటక ప్రాంతాలు. హొయసల రాజులు ఈ రెండు ప్రాంతాలలోనూ అద్భుత శిల్పకళతో కూడిన ఆలయాలను నిర్మించారు. బేలూరులో వైష్ణవాలయాన్ని నిర్మిస్తే, హళేబీడులో శైవాలయాన్ని నిర్మించారు. ఇక్కడ ప్రధానంగా చూడదగ్గది చెన్నకేశవాలయం. దీనిని హొయసల రాజు విష్ణువర్ధనుడు నిర్మించాడు. సా.శ. 1117లో పశ్చిమ చాళక్యులపై విజయ సూచికగా ఈ ఆలయాన్ని నిర్మిచినట్లు తెలుస్తుంది. చోళులపై తాలకాడ్ యుద్దవిజయంగా నిర్మిచినట్లు మరికొన్ని ఆధారాలు ఉన్నాయి. వైష్ణవ మత ప్రాశస్త్య ప్రచారానికై జగద్గురు రామానుజాచార్యుల ప్రబోధానుసారం నిర్మించాడని మరో వాదన కూడా ఉంది.
రోడ్డు మార్గం బేలూరుకు కర్ణాటకలోని అనేక ప్రాంతాల నుండి బస్సు సౌకర్యం ఉంది.బెంగళూరు , హళేబీడు , కదూర్ , చిక్‌మగ్‌ళూరు , హాసన్ , హోస్పేట్ , మంగళూరు , మైసూరు ల నుండి నిత్యం బస్సులు తిరుగుతుంటాయి.
బేలూరు కర్ణాటక రాష్ట్రంలోని హాసన్ జిల్లాలో ఒక పట్టణం. మున్సిపాలిటి. జిల్లా కేంద్రానికి 40 కిలోమీటర్ల దూరంలో ఉంది. ఇక్కడ ప్రసిద్ధి చెందిన చెన్నకేశావాలయం ఉంది. హొయసల శైలి శిల్పకళకు ఈ దేవాలయం ఒక నిలువుటద్దం. బేలూరును పూర్వం వేలా పురీ అనే వారు. క్రమంగా వేలూరుగా చివరికి బేలూరుగా మారింది. ఈ పట్టణం యాగాచి నది ఒడ్డున ఉంది. ఈ బేలూరు ఒకనాడు హొయసల రాజుల రాజధాని.
శారీరక హింస అంటే శరీరానికి నొప్పి, హాని, గాయం చెయ్యడం, ప్రాణాలకు హాని తలపెట్టడం, కొట్టడం, తన్నడం, నెట్టడం – అనగా శరీరానికి హాని, నష్టం కలిగించే చర్యలన్నీ శారీరక హింస కిందికి వస్తాయి.
లైంగిక హింస అంటే బలవంతంగా సంభోగానికి ప్రయత్నించడం, ఆమెకు ఇష్టంలేకుండా లైంగిక సంబంధానికి బలవంతపెట్టడం, ఆమె గౌరవానికి భంగం కలిగించే లైంగిక చర్యలు లైంగిక హింస కిందకి వస్తాయి.
మాటల, భావోద్రేక హింస లేదా మానసిక హింస అంటే అవమానకరంగా మాట్లాడటం, హేళన చేయడం, చిన్నబుచ్చడం, పిల్లలు పుట్టలేదని నిందించడం, మగపిల్లాడిని కనలేదని వేధించడం, బాధితురాలికి ఇష్టమైన వ్యక్తుల్ని శారీరకంగా హింసిస్తానని అదేపనిగా బెదిరించడం ఇవన్నీ మానసిక హింస కిందకు వస్తాయి. ఒక్క మాటలో చెప్పాలంటే ఆమె మనస్సును నొప్పిస్తూ, క్షోభకు గురిచెయ్యడం.
ఆర్థిక హింస – ఆర్థికమంటే డబ్బు లేదా వనరులు – కుటుంబ నిర్వహణకు అవసరమైన డబ్బు భార్యకివ్వకపోవడం, చట్టప్రకారం హక్కుగా పొందిన వాటిమీద ఆమెకు హక్కు లేకుండా చెయ్యడం అంటే సాంప్రదాయంకానీ, కోర్టు ఉత్తర్వుల ద్వారా గానీ ఆమెకు చెందిన నగదు, వనరులను ఆమెకు దక్కకుండా చెయ్యడం, స్త్రీధనం దక్కకుండా చెయ్యడం, ఇంటి అద్దె చెల్లించకపోవడం, ఇంటి నుంచి గెంటివేయడం ఆమె ఆదాయాన్ని గుంజుకోవడమేకాక అదనపు కట్నం తెమ్మంటూ వేధించడం ఇవన్నీ కూడా ఆర్థిక హింస లేదా వేధింపుల కిందకు వస్తాయి. ఒక్కమాటలో చెప్పాలంటే మహిళలు / పిల్లలకు సంబంధించి ఆ కుటుంబంలో మగవారి ద్వారా జరిగే ఎలాంటి మానవ హక్కుల ఉల్లంఘన అయినా కూడా గృహహింస అవుతుంది. భర్తే కాకుండా ఇతర సంబంధీకుల ద్వారా కూడా.
కుటుంబహింసకు గురైన బాధిత మహిళ నేరుగా మేజిస్ట్రేట్ కు దరఖాస్తు చేసుకోవచ్చు. ఈ చట్టం కింద బాధితురాలు ఈ క్రింది ఉపశమనాలను మేజిస్ట్రేటును కోరవచ్చు.
భాదితురాలిని ఫొన్ల ద్వారా, ఉత్తరాల ద్వారా, ఇ మెయిల్ ద్వారా మానసిక వేదనకు గురిచేస్తే వాటిని నిలుపుదల చేస్తూ మేజిస్ట్రేటు ఉత్తర్వులివ్వవచ్చు. గృహహింసకు సంబంధించిన కేసులను 60 రోజుల్లో విచారించి తీర్పు నివ్వాలి. కోర్టు ఉత్తర్వులను నిందితులు ఉల్లంఘిస్తే ఏడాది జలు శిక్ష గాని, 20,00/- జరిమానా గానీ రెండింటిని గానీ మేజిస్ట్రేటు విధించవచ్చు.
భారత ప్రభుత్వం గృహహింసని నేరంగా గుర్తించి గృహహింస నిరోధక చట్టం 2005ని తీసుకొచ్చింది. జమ్ము, కాశ్మీర్‌ తప్ప దేశమంతా ఈ చట్టం పరిధిలోకి వస్తుంది. ఇది ఒక సివిల్‌ చట్టం. నేరం చేసిన వాళ్ళను దండించడం కాకుండా బాధితులకు ఉపశమనం కల్పించేదిశగా ఈ చట్టం ఏర్పడింది.
తన కుటుంబానికి సంబంధించినవారు, తన కుటుంబంలోని మగవారు జరిపే ఎటువంటి హింస నుంచైనా మహిళలకు రక్షణ కల్పించేందుకు ఈ చట్టం ఏర్పాటు చేయటం జరిగింది.అంతకుముందు వరకట్న వేధింపుల చట్టం మాత్రమే ఉంది.
ఆజం - ఉష్ - షా ఇద్దరూ వారికి వారే చక్రవర్తిలుగా ప్రకటించుకున్నారు. తరువాత వారసత్వ కలహాలు ఆరంభం అయ్యాయి. ఆజం - ఉష్ - షా 1712 మార్చి 17 న మరణించాడు. తరువాత జహందర్ షా సింహాసనం అధిష్టించి 11 మాసాల కాలం పాలన సాగించాడు. అధికారపీఠం అధిష్ఠించే ముందుగా జహందర్ షా హిందూ మాహాసముద్రంలో అధికంగా నౌకాయానం చేసాడు. జహందర్ షా చాలా సంపన్న వ్యాపారిగా గుర్తించబడ్డాడు. తరువాత సింధు ప్రాంతానికి సుబేదార్‌గా నియమించబడ్డాడు. ఆయనకు ముగ్గురు కుమారులు ఉన్నారు. వారిలో రెండవ ఆలంగీర్
కర్నాటకా నవాబు మొదటి మొహమ్మద్ సాధుల్లాహ్ ఖాన్ మొఘల్ చక్రవర్తిని జహందర్ షా అధికారాన్ని ఎదిరించాడు. కర్నాటకా నవాబు జింగీ కోటకు
సరైన ఆధిపత్యం ఉందని భావించడమే అందుకు కారణం. అంతేకాక ముఘల్ సామ్రాజ్య ఆధిపత్యానికి జహందర్ షా తగని వాడని భావించాడు. జహందర్ షా తన అధికారాన్ని బలపరచుకోవడానికి ఓట్టోమన్ సుల్తాన్ మూడవ అహమ్మద్‌కు కానుకలు పంపాడు. .
జహందర్ షా జీవితశైలి చాలా విలాసవంతంగా ఉండేది. ఆయన రాజసభ నృత్యగాన వినోదాలతో గడిచిపోయేది. ఆయన " లాల్ కుంవర్‌ " అభిమాన భార్యను ఎంచుకున్నాడు. ఆమె పట్టపురాణిగా ఎన్నికచేయడానికి ముందు ఆమె నృత్యకళాకారిణిగా ఉండేది. ఆమెను పట్టపురాణిగా చేయడానికి మొఘల్ రాజసభ దిగ్భ్రమకు గురైంది. జీవించి ఉన్న ఔరంగజేబు కుమార్తె " జినత్- ఉన్ - నిసా " అభ్యంతరం తెలిపింది.
మొఘల్ చక్రవర్తి జహందర్ షా స్వల్పకాలం మాత్రమే రాజ్యపాలన చేసాడు. ఆయనకు " షహన్‌షా - ఐ - ఘజి అబ్దుల్ ఫాత్ ముఇజ్- ఉద్- దీన్ ముహమ్మద్ - జహందర్ - షా - సాహిబ్- ఐ- కురాన్ పాద్షా - జహన్ " బిరుదు ఉంది.
బేరియం ఆక్సైడ్‌ను కేథోడ్ కిరణ నాళిక వంటి పరికరాలలో వేడి కేథోడుకు పూతగా ఉపయోగిస్తారు.ఆప్టికల్ క్రౌన్ గ్లాస్ వంటి గాజు వస్తువులలో లెడ్ ఆక్సైడ్ కు ప్రత్నామ్యాయంగా ఉపయోగిస్తారు. బేరియం ఆక్సైడ్ ను ఇథైలిన్, ఆల్కహాల్ లరసాయన చర్యలో ఎథొక్సాలెసన్ ఉత్పేరకంగా ఉపయోగిస్తారు. ఈ రసాయన చర్య 150-200మధ్య జరుగును.
బేరియం ఆక్సైడ్ ఇరిటె సన్ కల్గించు పదార్థం.కళ్ళను, లేదా చర్మాన్ని తాకినప్పుడు లేదా పీల్చినపుడు నొప్పి కలగడం, ఎరుపెక్కడం జరుగును.అన్నకోశం చేరిన మరింత ప్రమాదకరం. దీని వలన వాంతులు, డోకులు, విరేచనాలు, కండరాల పక్షవాతం, హృదయానికి సంబంధించిన ఇబ్బందులు కలిగి, మరణం సంభవించే అవకాశం ఉంది. అందు వలన పొరపాటున తినిన వెంటనే వైద్య చికిత్స అందించ వలెను.
శుద్ధమైన ఆక్సిజన్ ఉత్పత్తికి బేరియం ఆక్సైడ్ నువనరుగా ఉపయోగిస్తారు.బేరియం ఆక్సైడ్ సమ్మేళనం 1+గా ఆక్సీకరణ చెందటం వలన పెరాక్సైడ్ అయాన్ ఏర్పడును.ఒక మోస్తరు/తగుమాత్రం ఉషోగ్రత వద్ద బేరియం ఆక్సైడ్, పెరాక్సిడేసన్ వలన బేరియం పెరాక్సైడ్ గా ఏర్పడును.1175 వద్ద ఈ పెరాక్సైడ్ ఆక్సిజన్ (2, బేరియం ఆక్సైడ్ గా వియోగం చెందును.
బేరియం కార్బోనేట్ ను కోక్, (, కార్బన్ బ్లాక్ లేదా తారుతో కలిపి వేడి చెయ్యడం ద్వారా ఉత్పత్తి చెయ్యుదురు.బేరియం నైట్రేట్‌ను ఉష్ణవియోగం చెందించడం ద్వారా కూడా ఉత్పత్తి చెయ్యవచ్చును. తరచుగా బేరియం లవణాలను వియోగం చెందించడం వలన ఉత్పత్తి చెయ్యుదురు: 2 + 2 2
బేరియం ఆక్సైడ్ ఒక రసాయనిక సమ్మేళన పదార్థం.ఇది ఒక అకర్బన రసాయన సంయోగ పదార్థం.ఈ సమ్మేళన పదార్థం యొక్క రసాయన ఫార్ములా .బేరియం, ఆక్సిజన్ మూలకాల పరమాణువుల సంయోగం వలన ఏర్పడిన సంయోగ పదార్థం ఇది.
జమదలలో ఉన్న ఒక ప్రాథమిక ఆరోగ్య ఉప కేంద్రంలో డాక్టర్లు లేరు. పారామెడికల్ సిబ్బంది ఇద్దరు ఉన్నారు.సమీప ప్రాథమిక ఆరోగ్య కేంద్రం గ్రామం నుండి 5 కి.మీ. లోపు దూరంలో ఉంది. పశు వైద్యశాల గ్రామం నుండి 5 నుండి 10 కి.మీ. దూరంలో ఉంది. సమీప సామాజిక ఆరోగ్య కేంద్రం, మాతా శిశు సంరక్షణ కేంద్రం, టి. బి వైద్యశాల గ్రామం నుండి 10 కి.మీ. కంటే ఎక్కువ దూరంలో ఉన్నాయి. అలోపతి ఆసుపత్రి, ప్రత్యామ్నాయ ఔషధ ఆసుపత్రి, డిస్పెన్సరీ, సంచార వైద్య శాల, కుటుంబ సంక్షేమ కేంద్రం గ్రామం నుండి 10 కి.మీ. కంటే ఎక్కువ దూరంలో ఉన్నాయి.
గ్రామంలో ప్రభుత్వ ప్రాథమిక పాఠశాలలు నాలుగు, ప్రభుత్వ ప్రాథమికోన్నత పాఠశాల ఒకటి ఉన్నాయి.బాలబడి, మాధ్యమిక పాఠశాల‌లు బందలుప్పిలో ఉన్నాయి.సమీప జూనియర్ కళాశాల, ప్రభుత్వ ఆర్ట్స్ / సైన్స్ డిగ్రీ కళాశాల పార్వతీపురంలోను, ఇంజనీరింగ్ కళాశాల కోమటిపల్లిలోనూ ఉన్నాయి. సమీప వైద్య కళాశాల నెల్లిమర్లలోను, పాలీటెక్నిక్‌ పార్వతీపురంలోను, మేనేజిమెంటు కళాశాల పిరిడిలోనూ ఉన్నాయి. సమీప వృత్తి విద్యా శిక్షణ పాఠశాల, అనియత విద్యా కేంద్రం పార్వతీపురంలోను, దివ్యాంగుల ప్రత్యేక పాఠశాల విజయనగరం లోనూ ఉన్నాయి.
గ్రామంలో స్వయం సహాయక బృందం, పౌర సరఫరాల కేంద్రం ఉన్నాయి. వ్యవసాయ పరపతి సంఘం గ్రామం నుండి 5 కి.మీ. లోపు దూరంలో ఉంది. వాణిజ్య బ్యాంకు గ్రామం నుండి 5 నుండి 10 కి.మీ. దూరంలో ఉంది. వారం వారం సంత గ్రామం నుండి 5 నుండి 10 కి.మీ. దూరంలో ఉంది. ఏటీఎమ్, సహకార బ్యాంకు గ్రామం నుండి 10 కి.మీ.కి పైబడిన దూరంలో ఉన్నాయి. వ్యవసాయ మార్కెటింగ్ సొసైటీ గ్రామం నుండి 10 కి.మీ.కి పైబడిన దూరంలో ఉంది.
జమదలలో సబ్ పోస్టాఫీసు సౌకర్యం ఉంది. పోస్టాఫీసు సౌకర్యం, పోస్ట్ అండ్ టెలిగ్రాఫ్ ఆఫీసు గ్రామం నుండి 10 కి.మీ.కి పైబడిన దూరంలో ఉన్నాయి. లాండ్ లైన్ టెలిఫోన్, పబ్లిక్ ఫోన్ ఆఫీసు, మొబైల్ ఫోన్ మొదలైన సౌకర్యాలు ఉన్నాయి. ఇంటర్నెట్ కెఫె / సామాన్య సేవా కేంద్రం, ప్రైవేటు కొరియర్ గ్రామం నుండి 10 కి.మీ.కి పైబడిన దూరంలో ఉన్నాయి.
విజయనగరం రైల్వే స్టేషన్ నుండి కోరుకొండ వెళ్ళే దారిలో 9 కి.మీ దూరంలో 15 ఎకరాల విస్తీర్ణంలో ఈ కట్టడం రూపు దిద్దుకొంది.దీనిని ఆధ్యాత్మిక కేంద్రంగా తీర్చిదిద్దారు. దీనిని 15 కిలోమీటర్ల విస్తీర్ణంలో ధనస్సు ఆకారంలో నిర్మించారు. అందులో మధ్య భాగాన 60 అడుగుల ఎత్తు గల ఆంజనేయస్వామి విగ్రహాన్ని ఏర్పాటు చేసారు. వాల్మీకి రామాయణంలోని భాగాలను 72 ఘట్టాలుగా విభజించి వాటికి సంబంధించి 72 విగ్రహాలను ఏర్పాటు చేసారు. ఆయా విగ్రహాల వద్ద నిల్చొని ఆ ఘట్టం గురించి తెలుగు, ఇంగ్లీష్, హిందీ భాషల్లో తెలుసుకునే విధంగా ఏర్పాటు చేసారు. సందర్శకులు ఆయా విగ్రహాల గురించి తెలుసుకోదలచినపుడు అక్కడ ఏ భాషలో కావాలంటే ఆ భాషను ఎంపిక చేసుకునే వెసులుబాటు కల్పించారు.
కింద మెట్లకు ఇరువైపులా 16 అడుగుల ఎత్తు ఉన్న శ్రీ మహాలక్ష్మి, శ్రీ సరస్వతుల విగ్రహాలు శోభాయ మానంగా ఉంటాయి. ఈ రెండు విగ్రహాల వద్ద కుడా ఫౌంటెన్ లు ఉన్నాయి. మెట్లకు ముందు ఈ ఆలయం కట్టించిన నారాయణం నరసింహమూర్తి గారి విగ్రహం ఉంది. ఆయనకు సర్వదా పుష్పాంజలి సమర్పిస్తున్నట్టుగా 5,6 ఆవృతాలలో పూలమొక్కలు ఉన్నాయి. కింద అంతస్తులో నిత్య అన్నప్రసాదశాల, గ్రంథాలయం, వేద పాథశాల, ధ్యానమందిరం, కళ్యాణమండపం, సుదర్శనచక్ర ఆకారము లో నిర్మించిన గోశాల ఉన్నాయి. వీటన్నిటికి,శబరీ,సుగ్రీవ,--ఇలా రామాయణంలో వినిపించే పాత్రల పేర్లే పెట్టారు. సువిశాలమైన ఈ ఆలయ ప్రాంగణం అంతా ఆధ్యాత్మిక వనముల తో ఔషధి వృక్షాలతో కనువిందు చేస్తుంది.
రామనారాయణం - శ్రీమద్రామాయణ ప్రాంగణం ఆంధ్రప్రదేశ్ రాష్ట్రంలోణి విజయనగరం జిల్లాకు చెందిన ప్రసిద్ధ పుణ్యక్షేత్రం. విజయనగరానికి చెందిన ఎన్.సి.ఎస్.ఛారిటబుల్ ట్రస్టు స్థాపకులు, నిర్వాహకులు అయిన శ్రీ నారాయణం నరసింహ మూర్తి గారి సంకల్పంతో వారి కుమారులు కట్టించిన అద్భుత కట్టడం ఇది. మార్చి 22, 2014 నాడు ఎంతో ప్రతిష్ఠాత్మకంగా ప్రారంభోత్సవం జరిగింది. గరికపాటి నరసింహ మూర్తిగారు, తిరుపావై కోకిల మంజుశ్రీ, చాగంటి కోటేశ్వర రావు గారితో సహా ఎందరో మహానుభావులు ఈ కార్యక్రమానికి విచ్చేసి తమ అద్భుత ప్రసంగాలతో భక్తులను అలరింప చేసారు.
ట్రస్ట్ చైర్మన్ శ్రీ నారాయణం నరసింహమూర్తి గారు సమర్పించిన 11 తరగతి గదులు మరియు 2 ఎకరాల స్థలంలో ఈ భవనంలో టి.టి.డి ఆధ్వర్యంలో వేద పాఠశాలను నెలకోల్పారు. ఇందులో 90 మంది విద్యార్థులు సామవేదం విద్యను అభ్యసిస్తుంటారు. వీరికి డిగ్రీలు పూర్తి కాగానే టిటిడిలో ఉద్యోగాలు కల్పించే అవకాశం ఉంది. సందర్శకులకు ఈ ప్రాజెక్టు ఎంతగానో ఆకట్టుకుంటుంది.
వస్తువుల యొక్క కదలికలని, గమనాన్ని గురించి తెలియజేసే శాస్త్రాలలో సంప్రదాయిక యంత్రశాస్త్రం అన్ని శాస్త్రాల కంటే పురాతనమైనది. దీన్ని నూటనిక యంత్రగతి శాస్త్రము అని కూడా వ్యవహరిస్తారు. అతి విస్తృతమైన ఈ శాఖ ఆధునిక సాంకేతిక రంగానికి మూలస్తంభం.
భౌతిక ప్రపంచంలో వస్తువుల వ్యవస్థ మీద బలాల వ్యవస్థ పనిచేస్తూన్నప్పుడు ఆ వస్తు సమూహం యొక్క చలన లక్షణాలని వర్ణించే శాస్త్రం పేరు సంప్రదాయిక యంత్రశాస్త్రం.
సంప్రదాయిక యంత్రశాస్త్రం స్థూల వస్తువుల గమన స్థితిని (అనగా విసరిన వస్తువుల గమనం, యంత్రాల గమనం, ఖగోళంలో ఉన్న గ్రహాల గమనం, తారల గమనం, వగైరా) వివరిస్తుంది.
స్థూల స్థితి నుండి సూక్ష్మ స్థితికి వచ్చినప్పుడు మాత్రం సాంప్రదాయిక యంత్రశాస్త్రము వర్తించదు. భౌతిక నియమములతో పాటు అణుప్రకృతిని ప్రతిబింబించే గుళిక యంత్రశాస్త్రము అవసరము అవుతుంది.
పురాతన గ్రీకు తత్వవేత్తలలో "ప్రతీదీ ఒక కారణం వల్ల జరుగుతుంది" అనే ఆలోచన చేసిన వారిలో అరిస్టాటిల్ మొదటి వ్యక్తిగా చెప్పవచ్చు. ఐజాక్ న్యూటన్ ప్రతిపాదించిన మూడు నియమములు ముఖ్యంగా నిశ్చలస్థితి సూత్రం, త్వరణ సూత్రం, చర్య, ప్రతిచర్య సంప్రదాయ యాంత్రికశాస్త్రంకి పునాదులు. యాంత్రికశాస్త్రంలో శాస్త్రీయంగా గణిత సూత్రీకరణను సరిగ్గా అందచేసిన మొట్టమొదటి వ్యక్తి నూటన్‌. నూటన్ ప్రవచించిన నియమములు, గురుత్వాకర్షణ సిద్ధాంతము సంప్రదాయ యంత్రశాస్త్రానికి అత్యంత కచ్చితమైన వివరణ ఇచ్చాయి. ఆయన ఈ నియమాలు ఖగోళ వస్తువులకు కూడా వర్తిస్తాయి అని నిరూపించగలిగారు. న్యూటన్ తర్వాత, సాంప్రదాయ యాంత్రికశాస్త్రం భౌతిక, గణిత శాస్త్రంలో ఒక ముఖ్యమైన అంశం అయిపోయింది.
సంప్రదాయిక యంత్రశాస్త్రం యొక్క ప్రాథమిక భావనలు గురించి వివరించడానికి, సరళత కోసం, వాస్తవ భౌతిక పదార్థములను బిందుప్రమాణమైన రేణువులుగా తీసుకుంటారు. అనగా, ఒక వస్తువు యొక్క ద్రవ్యరాశి దాని కేంద్రం వద్ద ఒక బిందుప్రమాణమైన రేణువు లా ప్రవర్తిస్తుంది అని అనుకుని కలనం చేస్తాం. ఈ రేణువుల యొక్క గమనం వాటి స్థానం, ద్రవ్యరాశి, వాటి మీద పని చేసే బలాల మీద ఆధారపడి ఉంటుంది.
రెండవ వస్తువు యొక్క వేగం, అనేది మొదటి కారు ప్రయాణిస్తూన్న దిశని చూపే ఏకాంశ సదిశరాసి . అదే విధంగా రెండవ కారు ప్రయాణిస్తూన్న దిశని చూపే ఏకాంశ సదిశరాసి. ఇప్పుడు మొదటి కారులో కూర్చున్న వ్యక్తి దృష్టిలో రెండవ కారు వేగం ఇలా చెప్పవచ్చు:
కాలంతో పాటు జరిగే స్థానం మార్పును గతివేగము లేదా వడి అని అంటారు. ఈ గతివేగానికి ఒక కాయస్థం , ఒక దిశ ఉంటాయి. ఇటువంటి లక్షణం ఉన్న రాసిని దిశమాణి అంటారు. వీటిని బొద్దు అక్షరాలతో సూచించడం ఆనవాయితీ. ఇక్కడ గతివేగం అనుకుంటే దానిని, క్షణక్షణం స్థానంలో వచ్చే మార్పుగా, ఒక గణిత సమీకరణంగా, రాయవచ్చు:
సంప్రదాయిక యంత్రశాస్త్రం అనే పదం వాడుకలోకి 20 వ శతాబ్దంలో భౌతిక వ్యవస్థను వర్ణించేందుకు ఐజాక్ న్యూటన్ తో ప్రారంభమై 17వ శతాబ్దంలో జోహాన్నెస్ కెప్లర్, టైకో బ్రాహీ, గెలీలియో మొదలైనవారు వాడారు.
సంప్రదాయ యంత్రశాస్త్రంలో, గతివేగాలతో సంకలన, వ్యవకలనాలు చెయ్యవచ్చు. కాని ఈ ప్రక్రియలు సాధారణ సంకలన, వ్యవకలనాలులా కాకుండా సదిశమాన బీజగణిత సూత్రాలకి తల ఒగ్గుతూ చెయ్యాలి.
హాలీడే ఇన్ అనేది వివిధ దేశాల్లో హోటల్స్ లో ఒక ప్రఖ్యాత హోటల్ గా గుర్తింపు పొందింది. ఇది ఎల్.ఎస్.ఇ.-ఇంటర్ కాంటినెంటల్ హోటల్స్ సముదాయ జాబితాలో భాగంగా ఉంది. ఈరోజు ప్రపంచంలోనే అతి పెద్ద హోటళ్ల సముదాయంగా పేరుగాంచిన యు.ఎస్. మోటెల్ సముదాయంలో హాలీడే ఇన్ కూడా ఒకటి. యు.ఎస్. మొటెల్ చైన్ లోని మొత్తం 3,463 హోటళ్లకు చెందిన 4,35,299 పడకగదులలో ఏడాదికి 100 మిలియన్ల అతిథులు రాత్రులు ఆతీథ్యం తీసుకుంటుంటారు. ఈ హోటళ్ల గొలుసు ప్రధానంగా ముడూ నగరాల్లో ఉంది.అవి: అట్లాంటా, లండన్ మరియ రియో డే జనైరో.
భారత దేశంలోని గోవా రాష్ట్రంలో కూడా హాలీడే ఇన్ హోటల్ ఉంది. గోవాలో 5-స్టార్ సదుపాయాలతో ఏర్పాటు చేసిన హాలిడే ఇన్ హోటల్ ఎంతో మంది పర్యాటకుల మన్ననలు పొందింది. ఈ హోటల్లో సముద్ర ముఖంగా ఉన్న గదుల్లో ఉండడానికి టూరిస్టులు ఎక్కువగా ఇష్టపడుతారు. 5065 చదరపు అడుగుల విస్తీర్ణంతో కూడిన బాల్ రూం సౌత్ గోవాలోనే అతిపెద్దదిగా గుర్తింపు పొందింది. ఈ హోటల్ గోవాలోని మోబోర్ బీచ్ కు సమీపంలోని కేవ్ లోసిమ్ లో ఉంది. మోబోర్ బీజ్ ఇక్కడికి కేవలం కిలోమీటర్ దూరంలో ఉంటుంది.
హాలిడే ఇన్ హోటల్. సేవలు అందించడంలో చాలా పేరుగాంచిన హోటల్. దీనిలో రెండు విభిన్న విభాగాలున్నాయి. హై- రైజ్, ఫుల్ సర్వీస్ ప్లాజా హోటల్స్, లో-రైజ్, ఫుల్ సర్వీస్ హోటల్స్ అను రెండు రకాలున్నాయి. 1970 నుంచే వీటికి ప్రత్యేక గుర్తింపు ఉంది. రెండు రెస్టారెంట్లలోనూ పూల్స్, రూమ్ సర్వీసు, వ్యాయామ గది వంటి సదుపాయాలను కల్పిస్తున్నాయి. హాలిడే ఇన్ హోటల్స్ & సూట్లలో అన్ని రకాల సదుపాయలు ఉంటాయి. హాలిడే ఇన్ రిసార్ట్స్ పర్యాటక వ్యాపారం ఎక్కువ జరిగే ప్రదేశాల్లోనే ఉన్నాయి.
వాషింగ్ టన్, డి.సి. పర్యటన సందర్భంగా తనకు ఓ రోడు పక్కనున్నహోటల్లో ఎదురైన చేదు అనుభవాన్ని దృష్ట్యా సరికొత్త హోటల్ ప్రారంభించాలన్న ఓ వ్యక్తికి వచ్చిన ఆలోచన నుంచి హాలిడ్ ఇన్ హోటల్ ఆవిర్భవించింది. మెంఫిస, టెన్నెస్సీ లో నివాసముండే కెమ్మన్స్ విల్సన్ అనే వ్యక్తి తన కుటంబంతో సహా పర్యటిస్తుండా ఈ అనుభవం ఎదురైంది. 1942లో క్రిస్ మస్ కథాంశంతో వచ్చిన సంగీత ప్రాధాన్యమైన సినిమా హాలిడే ఇన్ పేరుతో ఈ హోటల్ ఏర్పాటు చేసినట్లు చెబుతుంటారు.
ముంబయి నగరానికి గుండెకాయలాంటి సాంటాక్రుజ్ లోని వెస్ట్రన్ ఎక్స్ ప్రెస్ వే పక్కన గ్రాండ్ హయత్ స్థాపించబడింది. ప్రధాన వ్యాపార కేంద్రాలైన బాంద్రా కుర్లా కాంప్లెక్స్, నేషనల్ స్టాక్ ఎక్స్చేంజీ, అమెరికన్ కన్సులేట్ వంటివెన్నో ఈ హోటలకు సమీపంలోనే ఉన్నాయి. ఈ హోటల్ కు దగ్గరలో అనేక పర్యాటక స్థలాలు ఉన్నాయి. ఇక్కడికి సుమారు 8 కిలోమీటర్ల దూరంలో బాండ్ స్టాండ్, మౌంట్ మేరీ చర్చ్, జోగర్స్ పార్క్ ఉన్నాయి. జుహు బీచ్ కూడా హోటల్ కు అతి దగ్గరగా ఉంటుంది.
గ్రాండ్ హయత్ ముంబయి అనేది విలాసవంతమైన 5 స్టార్ హోటల్. ఇది భారతదేశంలోని, ముంబయి నగరంలో గల తూర్పు సాంటాక్రూజ్ ప్రాంతంలో వెస్ట్రన్ ఎక్స్ ప్రెస్ రహదారి పక్కన ఉంటుంది. దీనిని చికాగోకు చెందిన లోహన్ అసోసియేట్స్ డిజైన చేసింది. గ్రాండ్ హయత్ ముంబయి హోటల్ 2004లో ప్రారంభమైంది. విదేశీ అతిధులతో పాటు వ్యాపారవేత్తలకోసం ఏర్పాటై ముంబయిలో ఉన్న అతి విలాసవంతమైన హోటళ్లలో గ్రాండ్ హయత్ ఒకటి.
స్వతంత్రంగా జీవించాలనే ఉద్దేశంతో 1921లో ఆ ఉద్యోగాన్ని మానివేశాడు. ఆ సమయంలో అతనికి కైప సుబ్రహ్మణ్యశర్మతో పరిచయం ఏర్పడింది. అతని సహకారంతో ఇల్లూరులో నీలం సంజీవరెడ్డికి మరికొందరు పిల్లలకు ప్రైవేటు పాఠాలు చెప్పేవాడు. కైప సుబ్రహ్మణ్యశర్మ, అతని సోదరుడు మహానందయ్య, ఐతరాజు నరసప్ప, పాలకొండ రామచంధ్ర శర్మ, ఆత్మారామప్ప మొదలైన వారితో కలిసి 1922లో పినాకిని అనే వారపత్రికను ప్రారంభించాడు. 1925 వరకు ఈ పత్రికకు సంపాదకుడిగా వ్యవహరించాడు. ఆ పత్రిక భాగస్వాములతో భేదాభిప్రాయాలు ఏర్పడి బయటకు వచ్చి 1926లో శ్రీ సాధన అనే పత్రికను స్థాపించి, స్వంత ప్రెస్సు సాధన ముద్రణాలయంలో ప్రచురించాడు. ఈ పత్రికను 1972 మార్చిలో మరణించే వరకూ ఒక్క చేతితో నిరాఘాటంగా నడిపాడు.
అనంతపురం చుట్టుప్రక్కలున్న తాలూకా, గ్రామస్థాయి గ్రంథాలయాలకు సైతం చేర్చేవారు. 1947-52 వరకు అనంతపురం పట్టణ మున్సిపల్ చైర్మన్‌గా ఉన్నప్పడు ఆ మునిసిపాలిటి ఆదాయం పెరిగి 3వ గ్రేడ్ నుండి 2వ గ్రేడ్ స్థాయికి చేరుకుంది. ఇందులో గ్రంథాలయా లకు గ్రంథాలయ పన్నులు సక్రమంగా చెల్లించి నూతనంగా గ్రంథాలయాలను నెలకొల్పి కొత్త పుస్తకాలను సమకూర్చారు. అనంతపురం మునిసిపాలిటీలో నిరంతర విద్యా విజ్ఞాన భాండా గారాన్ని నెలకొల్పడం అనేది ప్రశంసనీయమైన నిర్ణయమని మద్రాస్ మెయిల్ అనే పత్రిక 4.11.1950 తేదీన సంపాదకీయంలో పేర్కొంది. ఆ సంపాదకీయం చదివిన నాటి జిల్లా కలెక్టర్ జేమ్స్ రామాచార్యులను ప్రత్యేకంగా అభినందించారు.
అనంతపురం జిల్లాలో గ్రంథాలయోద్యమంతో పాటు సాహిత్య సాంన్కృతిక రంగంలో విశేష కృషి చేసిన వ్యక్తుల్లో పప్పూరు రామాచార్యులు ఒకరు. నిరంతరం గ్రంథపఠన చేస్తూ అనేక విషయాలను ఆకళింపు చేసుకునేవారు. ఆయన సంస్కృతాంధ్ర పాండిత్యాలు భారతదేశ సంస్కృతి మూలసూత్రాలను చక్కగా అర్ధం చేసుకోవ డానికి దోహదం చేసింది. వ్యక్తిత్వ వికాసానికి గ్రంథపఠన ఆవశ్యకతను తొలుతనే గుర్తించినారాయణ. గ్రంథాలయాలు లేని రోజుల్లో రామాచార్యులు స్వయంగా పుస్తకాలు సేకరించి చిన్న పుస్తక భాండాగారం నెలకొల్పి కొంతకాలం నిర్వహించారు.
పప్పూరు రామాచార్యులు రాయలసీమ ప్రముఖుడు, స్వాతంత్ర్య సమరయోధుడు. శ్రీబాగ్‌ ఒడంబడికలో రాయలసీమకు ప్రాతినిధ్యం వహించిన ప్రముఖులలో రామాచార్యులు కూడా ఒకడు.
నూతక్కి భానుప్రసాద్ ప్రారంభవిద్యను పార్వతీపురంలో ఉన్నత విద్యను విశాఖపట్టణం లోనూ చేసారు. ఆయన 1947లో మద్రాసు విశ్వవిద్యాలయం నుండి మెకానికల్ ఇంజనీరింగ్ లో గ్రాడ్యుయేట్ డిగ్రీని అందుకున్నారు. ఆయన పూణె విశ్వవిద్యాలయంలో కెమికల్ ఇంజనీరింగ్ లో ఎం.ఎస్. డిగ్రీని పొందారు. ఆయన పరిశోధనల నిమిత్తం 1953లో కేస్ ఇనిస్టిట్యూట్ ఆఫ్ టెక్నాలజీలో చేరి అదేసంవత్సరం భారతదేశానికి తిరిగివచ్చి అల్యూమినియం కంపెనీ ఆఫ్ కెనడాలో చేరారు.
నూతక్కి భానుప్రసాద్ భారతీయ సాంకేతిక నిపుణుడు, బ్యూరోక్రాట్. ఆయన ఆయిల్ అండ్ నేచురల్ గ్యాస్ కు మాజీ చైర్మన్. ఆయన 1994 లో భారతదేశంలో మొదటి మాగ్నీషియం ప్లాంట్ రూపకల్పన చేయుటలో ప్రసిద్ధి చెందారు. ఆయన అప్సరా రీసెర్చే రియాక్టరు తయారీ బృందంలో ఉన్నారు. ఇది భారతదేశంలోని మొదటి అణు రియాక్టరు. భారత ప్రభుత్వం 1960లో ఆయనకు పద్మశ్రీ పురస్కారం యిచ్చింది.
నూతక్కి భానుప్రసాద్ ఆంధ్రప్రదేశ్ లోని విజయవాడ నగరంలో ఫిబ్రవరి 21 1928 న కమ్మ కుటుంబంలో జన్మించారు. ఆయన తల్లిదండ్రులు పున్నమ్మ, నూతక్కి రామశేషయ్య గార్లు. ఆయన తండ్రి ఒడిశా ప్రభుత్వంలో వైద్య మంత్రిగానూ, భారత పార్లమెంటు సభ్యునిగానూ యున్నారు.
ఆయనకు 1975లో హైదరాబాదులోని జవహర్ లాల్ నెహ్రూ టెక్నలాజికల్ విశ్వవిద్యాలయం , 1978 లో ఆంధ్ర విశ్వవిద్యాలయాలు డాక్టర్ ఆఫ్ సైన్స్ యొక్క "హోనోరిస్ కాసా" డిగ్రీలను ప్రదానం చేసాయి.
ఈ ప్రాంతానికి ప్రణాళికా వస్తువు నేషనల్ క్యాపిటల్ రీజియన్ ప్లానింగ్ బోర్డు . ఇది రెండు ప్రాంతీయ ప్రణాళికలను జారీ చేసింది, "ప్రాంతీయ ప్రణాళిక 2001, నేషనల్ క్యాపిటల్ రీజియన్ " 1988 లో ఆమోదించబడింది, "ప్రాంతీయ ప్రణాళిక 2021, జాతీయ రాజధాని ప్రాంతం " 2005 లో ఆమోదించబడింది. 2001 ప్రణాళికలో కవర్ చేసిన అంశాలు రవాణా, టెలీకమ్యూనికేషన్స్, విద్యుత్, నీటి సరఫరా, వ్యర్థాలు, మురుగునీరు, విద్య, ఆరోగ్యం, పర్యావరణం, హౌసింగ్, "కౌంటర్ మాగ్నెట్ " ప్రాంతాలను చేర్చారు. 2021 ప్రణాళికలో సామాజిక మౌలిక సదుపాయాలు, వారసత్వం, పర్యాటకం, గ్రామీణాభివృద్ధి, విపత్తు నిర్వహణ తదితర అదనపు అంశాలతో వీటిని పొడిగించారు.
జాతీయ రాజధాని ప్రాంతము భారతదేశంలోని జాతీయ రాజధాని భూభాగంపై కేంద్రిత ప్రణాళికా ప్రాంతం. ఎన్సీఆర్ ఢిల్లీ, హర్యానా, ఉత్తర ప్రదేశ్, రాజస్థాన్ రాష్ట్రాల నుంచి దాని చుట్టుపక్కల ఉన్న అనేక జిల్లాలను కలిగి ఉంది. ఈ ప్రాంతం అభివృద్ధిని ప్రణాళిక చేయడానికి, ఈ ప్రాంతంలో మౌలిక సదుపాయాల భూమి-ఉపయోగాలు, అభివృద్ధి నియంత్రణకు హార్మోనైజ్డ్ విధానాలను రూపొందించడానికి ఎన్ సిఆర్, అసోసియేటెడ్ నేషనల్ క్యాపిటల్ రీజియన్ ప్లానింగ్ బోర్డు 1985 లో రూపొందించబడింది. ప్రముఖ నగరాలలో ఢిల్లీ, ఘజియాబాద్, ఫరీదాబాద్, గురుగ్రామ్, నోయిడా, మీరట్, ముజఫర్ నగర్, బుల్న్షర్, కర్నాల్, ఆల్వార్, పానిపత్ ఉన్నాయి. ఇది మెట్రోపాలిటన్ ప్రాంతం.
జాతీయ రాజధాని ప్రాంతం దాని ప్రణాళికా బోర్డు 1985 నేషనల్ క్యాపిటల్ రీజియన్ ప్లానింగ్ బోర్డు చట్టం కింద రూపొందించబడ్డాయి. ఆ 1985 చట్టం ఎన్సిఆర్ ను ఢిల్లీ ఎన్ సిటి మొత్తంగా నిర్వచించింది; హర్యానా జిల్లాలు గురుగ్రామ్, ఫరీదాబాద్, సోనిపత్, రోహతక్ రేవరి తెహ్సిల్ అప్పుడు మహేంద్రఘర్ జిల్లాలో; ఉత్తర ప్రదేశ్ జిల్లాలు బుల్న్షాహ్, ముజఫర్ నగర్, మీరట్ , ఘజియాబాద్ , కొంత భాగం అల్వార్ రాజస్థాన్ జిల్లాలో ఉన్నాయి.ఎన్సిఆర్ యొక్క 1985 సరిహద్దును 34,144 2 వైశాల్యంలో కప్పింది.
ఎన్సీఆర్ ఏర్పాటుకు ముందు ఢిల్లీ మెట్రోపాలిటన్ ఏరియా గా అభివర్ణించిన ఒక ప్రాంతాన్ని ఢిల్లీకి 1962 మాస్టర్ ప్లాన్ లో అభివర్ణించారు. ఆ ప్రణాళికలో కేంద్రపాలిత ప్రాంతం, ఘజియాబాద్, ఫరీదాబాద్, బల్లిఘర్, గురుగ్రామ్, బహదుర్ ఘర్, లోనీ వంటి కొన్ని గ్రామీణ ప్రాంతాలు కూడా ఉన్నాయి, ఇవి 1951 లో 2,100,000 కంటే తక్కువ జనాభా కలిగి ఉన్నాయి. 1990 ఆగస్టులో ఆమోదించిన ఈ క్రింది "మాస్టర్ ప్లాన్ ఫర్ ఢిల్లీ ", నోయిడా, బహదుర్ ఘర్, అప్పటి-ప్రతిపాదిత టౌన్షిప్ ను కు చేర్చింది, దీని పర్యవసానంగా 3,182 2 వైశాల్యం కప్పబడి ఉంది.
2018 జనవరి 9 న ఉత్తరప్రదేశ్ ప్రభుత్వం అలీఘర్, బిజెర్, హత్రరాస్ మథుర జిల్లాలను కవర్ చేయడానికి ఎన్సిఆర్ యొక్క పొడిగింపును ప్రతిపాదించింది. ఇది ఆగ్రా జిల్లాను ఎన్సిఆర్ లో చేర్చడానికి కూడా పావులు కదుపుతోంది. పంజాబ్ కూడా పటియాలా బలవంతంగా, మొహాలీ ఎన్సీపీలో చేర్చారు. భద్ర వంటి రాజస్థాన్ శివార్లు భవిష్యత్తులో పొడిగింపు ప్రణాళికల్లో చేర్చబడ్డాయి.
గౌతమ్ బుధ్ నగర్ జిల్లా ఘజియాబాద్, బులంద్షర్ లోని ఉన్న ఎన్సీఆర్ జిల్లాల్లో 1997 లో సృష్టించబడ్డాయి . నోయిడా నగరం కొత్త జిల్లాల ప్రధాన కార్యాలయంగా స్థానం దక్కించుకుంది.
మూడు పొరుగు రాష్ట్రాలైన హర్యానా, ఉత్తర ప్రదేశ్, రాజస్థాన్ లలో మొత్తం 24 జిల్లాలు, జాతీయ రాజధాని భూభాగం మొత్తం భారత జాతీయ రాజధాని ప్రాంతం గా ఉంది.
ఓగిరలలో ఉన్న ఒక ప్రాథమిక ఆరోగ్య ఉప కేంద్రంలో డాక్టర్లు లేరు. ఒకరు పారామెడికల్ సిబ్బంది ఉన్నారు. పశు వైద్యశాల గ్రామం నుండి 5 కి.మీ. లోపు దూరంలో ఉంది. సంచార వైద్య శాల గ్రామం నుండి 5 నుండి 10 కి.మీ. దూరంలో ఉంది. సమీప సామాజిక ఆరోగ్య కేంద్రం, ప్రాథమిక ఆరోగ్య కేంద్రం, మాతా శిశు సంరక్షణ కేంద్రం, టి. బి వైద్యశాల గ్రామం నుండి 10 కి.మీ. కంటే ఎక్కువ దూరంలో ఉన్నాయి. అలోపతి ఆసుపత్రి, ప్రత్యామ్నాయ ఔషధ ఆసుపత్రి, డిస్పెన్సరీ, కుటుంబ సంక్షేమ కేంద్రం గ్రామం నుండి 10 కి.మీ. కంటే ఎక్కువ దూరంలో ఉన్నాయి.
గ్రామంలో ప్రభుత్వ ప్రాథమిక పాఠశాలలు మూడు ఉన్నాయి. సమీప బాలబడి, ప్రాథమిక పాఠశాల బాపులపాడులోను, ప్రాథమికోన్నత పాఠశాల ఆరుగొలనులోను, మాధ్యమిక పాఠశాల ఆరుగొలనులోనూ ఉన్నాయి. సమీప జూనియర్ కళాశాల కనుమోలులోను, ప్రభుత్వ ఆర్ట్స్ / సైన్స్ డిగ్రీ కళాశాల బాపులపాడులోనూ ఉన్నాయి. సమీప వైద్య కళాశాల ఏలూరులోను, మేనేజిమెంటు కళాశాల, పాలీటెక్నిక్‌లు గుడివాడలోనూ ఉన్నాయి. సమీప వృత్తి విద్యా శిక్షణ పాఠశాల గుడివాడలోను, అనియత విద్యా కేంద్రం, దివ్యాంగుల ప్రత్యేక పాఠశాల‌లు ఏలూరులోనూ ఉన్నాయి.